บาทเปิด 32.59/60 คาดแกว่งแคบ
เงินบาทเปิด 32.59/60 คาดแกว่งแคบ หลายตลาดในเอเชียหยุดช่วงตรุษจีน
17 ก.พ. 2558

เงินบาทเปิด 32.59/60 คาดแกว่งแคบ หลายตลาดในเอเชียหยุดช่วงตรุษจีน
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.59/60 บาท/ดอลลาร์ ใกล้เคียงกับช่วงเย็นที่ปิดตลาดที่ระดับ 32.59/60 บาท/ดอลลาร์
เงินบาทวันนี้คาดว่าจะแกว่งอยู่ในกรอบแคบๆ เนื่องจากตลาดหุ้น ตลาดเงิน ตลาดทองคำ และตลาดน้ำมันที่นิวยอร์กปิดทำการเนื่องในวันประธานาธิบดีสหรัฐ ขณะที่หลายตลาดในเอเชียปิดทำการเนื่องในเทศกาลตรุษจีน เช่น ตลาดหุ้นเวียดนาม, ตลาดหุ้นไต้หวัน ทำให้การทำธุรกรรมทางการเงินอาจจะดูเบาบางลง ขณะที่ตัวเลขเศรษฐกิจของต่างประเทศที่จะออกมาในช่วงนี้ก็ยังไม่ได้เป็นปัจจัยสำคัญที่มีผลต่อทิศทางของค่าเงินเท่าใดนัก
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.55-32.60 บาท/ดอลลาร์